3. ลักษณะการประกอบธุรกิจ

3.1 ประวัติความเป็นมา

บริษัท ศรีไทยซุปเปอร์แวร์ จำกัด (มหาชน) “บริษัทฯ” ดำเนินธุรกิจครั้งแรกภายใต้ชื่อ
“หจก.อุตสาหกรรมศรีไทยพลาสติก” โดยมีนายสุมิตร เลิศสุมิตรกุล เป็นผู้ก่อตั้งเมื่อวันที่ 1 สิงหาคม
พ.ศ. 2506 ทำธุรกิจผลิตและจำหน่ายของใช้พลาสติกในครัวเรือน

ในปี พ.ศ. 2515 ได้เปลี่ยนชื่อกิจการเป็น “หจก.อุตสาหกรรมศรีไทยซุปเปอร์แวร์”
และปรับทีมบริหารโดยนำมืออาชีพ คือ นายสนั่น อังอุบลกุล เข้ามาเป็นผู้จัดการโรงงาน
และได้เพิ่มประเภทธุรกิจอีกประเภทหนึ่งคือ ผลิตเครื่องใช้เมลามีนบนโต๊ะอาหาร

ในปี พ.ศ. 2522 ได้เปลี่ยนกิจการจากห้างหุ้นส่วนจำกัดเป็นบริษัทจำกัด ในชื่อ “บริษัท ศรีไทย
ซุปเปอร์แวร์ จำกัด” กิจการได้ขยายตัวเติบโตขึ้นตามลำดับ

บริษัทฯได้เข้าเป็นบริษัทจดทะเบียนในตลาดหลักทรัพย์แห่งประเทศไทยในวันที่ 2 ตุลาคม พ.ศ.
2534 โดยเพิ่มทุนจดทะเบียนจาก 170 ล้านบาท เป็น 200 ล้านบาท
และได้เปลี่ยนเป็นบริษัทมหาชนจำกัด เมื่อวันที่ 13 ธันวาคม พ.ศ. 2536

บริษัทฯเพิ่มทุนจดทะเบียนเป็น 470 ล้านบาท เมื่อวันที่ 14 มกราคม พ.ศ. 2537
และเพิ่มทุนจดทะเบียนอีกครั้งเป็น 500 ล้านบาท เมื่อวันที่ 19 มีนาคม พ.ศ. 2539
โดยมีหุ้นที่เรียกชำระมูลค่าครบแล้วจำนวน 400 ล้านบาท

ในเดือนกรกฎาคม ปี พ.ศ. 2540 จากผลกระทบจากวิกฤติเศรษฐกิจในภาคพื้นเอเชียแปซิฟิค
บริษัทฯจึงได้ปรับโครงสร้างหนี้ โดยเมื่อวันที่ 28 เมษายน พ.ศ. 2543
บริษัทฯได้แปลงหนี้ส่วนหนึ่งเป็นทุนตามแผนฟื้นฟูกิจการ เป็นเหตุให้ทุนชำระแล้วของบริษัทฯเพิ่มขึ้นจาก
400 ล้านบาท เป็น 2,857 ล้านบาท
หนี้ที่ได้รับผลกระทบจากแผนฟื้นฟูกิจการอีกจำนวนหนึ่งถูกแปลงสภาพเป็นหุ้นกู้มีประกันอัตราดอกเบี้ยลอยตัว
ซึ่งเมื่อบริษัทฯได้ชำระเสร็จสิ้นแล้ว
ศาลแพ่งกรุงเทพใต้ได้มีคำสั่งให้ยกเลิกการฟื้นฟูกิจการของบริษัทฯเมื่อวันที่ 15 กรกฎาคม พ.ศ.
2545 ตามพระราชบัญญัติล้มละลาย พ.ศ. 2483 มาตรา 90/70
มีผลให้อำนาจการบริหารงานกลับคืนสู่ผู้บริหารของบริษัทฯ

ในปี พ.ศ. 2548 คณะกรรมการบริษัทมีมติแต่งตั้งนายสนั่น อังอุบลกุล กรรมการผู้จัดการ
ให้ดำรงตำแหน่งประธานกรรมการและกรรมการผู้จัดการ แทนนายสุมิตร เลิศสุมิตรกุล
อดีตประธานกรรมการของบริษัทฯซึ่งได้ถึงแก่กรรม

บริษัทฯได้มีการปรับโครงสร้างใหม่ทางธุรกิจ
ซึ่งโครงสร้างใหม่จะประกอบด้วยสายธุรกิจพลาสติกโดยมีกลุ่มสินค้าหลัก ได้แก่
ผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน สายธุรกิจซื้อมาขายไป
และสายงานสนับสนุน โดยเริ่มมีผลตั้งแต่วันที่ 1 ตุลาคม พ.ศ. 2549

บริษัทฯได้กำหนดแผนงาน Re-engineering และแผนงานกิจกรรมและธุรกิจใหม่ในปลายปี พ.ศ.
2550 ด้วยวัตถุประสงค์หลักที่ต้องการผลักดันให้บริษัทฯสามารถเติบโตได้อย่างมั่นคงและยั่งยืน
และมุ่งสู่ความเป็นบริษัทระดับสากล ทำให้บริษัทฯมีการปรับเปลี่ยนวิธีการบริหารงานในหลายๆ ด้าน
เพื่อช่วยในการลดค่าใช้จ่ายในการผลิต รวมทั้งการเพิ่มสายผลิตภัณฑ์ใหม่
ส่งผลให้ผลิตภัณฑ์เพื่องานอุตสาหกรรมของบริษัทฯมีศักยภาพในการแข่งขันและมีกำไรเพิ่มมากขึ้น
นอกจากนี้ การเน้นการลงทุนในเครื่องจักรและอุปกรณ์การผลิตที่ทันสมัย ตลอดจนแม่พิมพ์ใหม่ๆ
อยู่เสมอ ก็เป็นการสร้างความแตกต่างและมูลค่าเพิ่มให้แก่สินค้าของบริษัทฯ

ในปี พ.ศ. 2551 บริษัทฯได้ลดทุนจดทะเบียนและชำระแล้วจาก 2,857 ล้านบาท เป็น 2,709.9
ล้านบาท โดยการตัดหุ้นสามัญที่ซื้อคืนและไม่ได้จำหน่ายภายในระยะเวลา 3 ปี
นับจากวันที่ซื้อหุ้นคืนเสร็จสิ้น
ซึ่งเป็นไปตามโครงการซื้อหุ้นสามัญคืนเพื่อการบริหารทางการเงินและขั้นตอนทางกฎหมาย

ด้วยประสบการณ์การดำเนินธุรกิจขายตรงแบบชั้นเดียว (Single-level Marketing) กว่า 40
ปี และฐานสมาชิกกว่าหนึ่งแสนคนของบริษัทฯ
ตลอดจนการมีศูนย์จำหน่ายสินค้าที่อยู่ทั่วทุกภูมิภาคของประเทศ
ทำให้บริษัทฯเล็งเห็นโอกาสที่จะเสริมสร้างรายได้ของสายธุรกิจซื้อมาขายไปของบริษัทฯให้แข็งแกร่งขึ้นด้วยการขยายธุรกิจไปสู่ระบบการขายตรงแบบหลายชั้น
(Multi-level Marketing) เพื่อจำหน่ายสินค้าอุปโภคบริโภคภายใต้ตราสินค้าใหม่ “SNatur”
ตั้งแต่ปี พ.ศ. 2551 โดยมีวัตถุประสงค์ที่จะผลักดันระบบธุรกิจเครือข่าย
เอสเนเจอร์ให้มีความโดดเด่นทางด้านการตลาดด้วยสินค้าอุปโภคบริโภคสำหรับใช้ในชีวิตประจำวันที่หลากหลายและเปี่ยมด้วยคุณภาพ
ตลอดจนสามารถสร้างความสนใจและโอกาสให้แก่ผู้ประกอบอาชีพอิสระและสมาชิกที่ต้องการสร้างเครือข่าย
เพื่อส่งผลให้ระบบธุรกิจเครือข่ายมีการเติบโตอย่างต่อเนื่อง
และเป็นอีกหนึ่งธุรกิจที่จะช่วยเสริมสร้างรายได้หลักให้แก่บริษัทฯในอนาคต

3.2 ภาพรวมการประกอบธุรกิจของกลุ่มบริษัท

ภาพรวมการประกอบธุรกิจของกลุ่มบริษัทส่วนใหญ่จะอยู่ภายใต้โครงสร้างเดียวกันกับโครงสร้างธุรกิจหลักของบริษัทฯ
ได้แก่
สายธุรกิจพลาสติกซึ่งประกอบด้วยผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
และสายธุรกิจซื้อมาขายไป เนื่องจากกลุ่มบริษัทได้วางกลยุทธ์ให้การทำธุรกิจมีลักษณะครบวงจร
ลดการพึ่งพาธุรกิจนอกกลุ่ม เพื่อเสริมสร้างศักยภาพในการแข่งขันของกลุ่มบริษัทให้มากขึ้น
สำหรับกลุ่มบริษัทย่อยที่ทำธุรกิจแม่พิมพ์ซึ่งถือว่าเป็นหัวใจสำคัญของสายธุรกิจพลาสติก
และกลุ่มบริษัทในเครืออื่นๆ ที่ทำธุรกิจนอกเหนือจากธุรกิจหลักทั้งสองของบริษัทฯ
จะถูกจัดอยู่ในกลุ่มสายธุรกิจอื่น

3.3 โครงสร้างรายได้

โครงสร้างรายได้ของกลุ่มบริษัทสามารถแยกออกตามสายธุรกิจ คือ
สายธุรกิจพลาสติกซึ่งประกอบด้วย ผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
สายธุรกิจซื้อมาขายไปและสายงานแม่พิมพ์ ได้ดังนี้:-

[]

หมายเหตุ
บริษัทฯได้เปิดเผยรายละเอียดเพิ่มเติมของข้อมูลจำแนกตามส่วนงานทางธุรกิจและส่วนงานทางภูมิศาสตร์ไว้ในหมายเหตุประกอบงบการเงินสำหรับปี
สิ้นสุดวันที่ 31 ธันวาคม พ.ศ. 2553 หน้า 25 – 26

3.4 โครงสร้างยอดขายของกลุ่มบริษัทศรีไทยซุปเปอร์แวร์

[]

โครงสร้างยอดขายของกลุ่มบริษัทศรีไทยซุปเปอร์แวร์ (ต่อ)

[]

(1) บริษัท ทาคาฮาชิ โคราช (1995) จำกัด หยุดดำเนินงานชั่วคราวตั้งแต่ปลายปี พ.ศ. 2552
    เพื่อช่วยพยุงธุรกิจภายในกลุ่มบริษัททาคาฮาชิจากการประสบภาวะขาดทุน
    และโอนคำสั่งซื้อจากลูกค้าให้บริษัท ทาคาฮาชิ พลาสติก จำกัด ทำการผลิตแทน

(2) Srithai Superware India Limited บริษัทย่อยจัดตั้งใหม่ของบริษัทฯ
    เริ่มดำเนินธุรกิจและมีรายได้ในปี พ.ศ. 2553

(3) บริษัท ล็อก แอนด์ ล็อก (ประเทศไทย) จำกัด เดิมชื่อ บริษัท ศรีไทย ล็อกแอนด์ล็อก จำกัด
    จดทะเบียนเพิ่มทุนและเปลี่ยนชื่อบริษัทกับกระทรวงพาณิชย์ในระหว่างปี พ.ศ. 2553
    โดยบริษัทฯไม่ได้ร่วมลงทุนเพิ่มแต่อย่างใด
    ส่งผลให้สถานะเงินลงทุนเปลี่ยนจากบริษัทย่อยมาเป็นเงินลงทุนระยะยาวอื่นทั่วไป

หมายเหตุ :

1.  โครงสร้างยอดขายของกลุ่มบริษัทศรีไทยซุปเปอร์แวร์เปรียบเทียบ 3 ปี ระหว่างปี พ.ศ.
    2551 – 2553 ดังตารางข้างต้น เป็นยอดขายจากงบการเงินเฉพาะบริษัทของแต่ละบริษัท
    โดยยังไม่ได้ตัดรายการระหว่างกันออก

2.  []อัตราแลกเปลี่ยนที่ใช้ในการแปลงค่าเงินสกุลต่างประเทศของบริษัทในเครือที่อยู่ในต่างประเทศของบริษัทฯมีดังนี้

3.5 วิสัยทัศน์ ภารกิจหลัก และทิศทางธุรกิจของบริษัทฯ

บริษัทฯได้ประกาศวิสัยทัศน์ ภารกิจหลัก และทิศทางธุรกิจระหว่างปี พ.ศ. 2553 – 2555
เพื่อให้ผู้บริหารในระดับต่างๆ ตลอดจนพนักงานทุกระดับในองค์กรได้รับทราบ มีความเข้าใจร่วมกัน
และประสานงานกัน
เพื่อร่วมกันช่วยผลักดันให้บริษัทฯสามารถบรรลุในเป้าหมายที่มุ่งหวังและก้าวไปในทิศทางธุรกิจที่กำหนดไว้อย่างมั่นคง
นอกจากนี้ บริษัทฯยังได้เผยแพร่วิสัยทัศน์ ภารกิจ และทิศทางธุรกิจดังกล่าวต่อสาธารณชน คู่ค้า
และผู้มีส่วนได้เสียทุกกลุ่มของบริษัทฯได้รับทราบ
เพื่อเพิ่มความเชื่อมั่นในทิศทางและอนาคตของบริษัทฯ
และดำเนินธุรกิจร่วมกันกับบริษัทฯได้อย่างมั่นใจ

วิสัยทัศน์ (Vision)

เป็นบริษัทชั้นนำของประเทศไทย ในการเป็นผู้ผลิตและจัดจำหน่าย

ผลิตภัณฑ์พลาสติก ตลอดจนผลิตภัณฑ์เครื่องใช้ในครัวเรือน ในระดับสากล

ภารกิจหลัก (Mission)

1.  ภารกิจด้านการตลาด

  เพิ่มส่วนแบ่งตลาดในประเทศและขยายตลาดไปต่างประเทศ ด้วยผลิตภัณฑ์ที่มีคุณภาพและมาตรฐาน

2.  ภารกิจด้านการผลิต

    1.  ผลิตภัณฑ์ที่มีคุณภาพดีด้วยต้นทุนต่ำ สามารถแข่งขันกับตลาดโลกได้
        โดยมีระบบการบริหารการผลิตที่มีมาตรฐาน

    2.  ปรับปรุงและพัฒนาผลิตภัณฑ์ใหม่ เพื่อสนองความต้องการของตลาด

3.  ภารกิจต่อลูกค้า

  ปรับปรุง และรักษามาตรฐานสินค้า เพื่อสร้างความมั่นใจและความพึงพอใจของลูกค้า
  ด้วยการให้บริการที่ประทับใจแก่ลูกค้าอย่างสม่ำเสมอ

4.  ภารกิจด้านการบริหาร

  ส่งเสริมให้บุคลากรได้รับการพัฒนา เพิ่มคุณค่าและมีความก้าวหน้าในอาชีพ
  มีความปลอดภัยในการทำงาน และรับผิดชอบต่อสังคม ไม่สร้างมลภาวะต่อสิ่งแวดล้อม

ทิศทางธุรกิจ

บริษัท ศรีไทยซุปเปอร์แวร์ จำกัด (มหาชน)

ระหว่างปี พ.ศ. 2553 – 2555

(ประกาศ ณ วันที่ 24 ธันวาคม พ.ศ. 2552)

1.  เราจะพัฒนาซุปเปอร์แวร์ (Superware) ให้เป็น แบรนด์ระดับสากล (Global Brand)
    ที่คนทั่วไปรู้จักและยอมรับในความโดดเด่นทางด้านคุณภาพ (Quality) ความเป็นธรรม
    (Fairness) และความรับผิดชอบต่อสังคม (Social Responsibility)

2.  เราจะเสริมสร้างให้กลุ่มธุรกิจศรีไทยซุปเปอร์แวร์เติบโตอย่างมีคุณภาพ ดังนี้ :

    1.  ธุรกิจพลาสติก :

        1.  ผลิตภัณฑ์เพื่องานอุตสาหกรรม

        -   ตลาดต่างประเทศ ให้มีการเติบโตในเชิงรุก ไปสู่ตลาดภูมิภาคในกลุ่มประเทศ
            AFTA

  ในการขยายส่วนแบ่งการตลาดควบคู่ไปกับการสร้างผลกำไรทางธุรกิจ

-   ตลาดภายในประเทศ พัฒนาตลาดให้เติบโตอย่างต่อเนื่อง ตลอดจนรักษาและขยายส่วน

  แบ่งตลาด
  เพื่อเพิ่มอัตรากำไรอย่างมั่นคงด้วยการให้ความสำคัญกับกลุ่มสินค้าที่มีการเติบโตของตลาดและให้ผลตอบแทนสูง

-   ขยายสายผลิตภัณฑ์ มุ่งเน้นการพัฒนาเทคโนโลยีการผลิตสินค้าเพื่องานอุตสาหกรรม

  สินค้าประเภทบรรจุภัณฑ์อาหาร เครื่องดื่ม และสินค้าใหม่อื่นๆ
  เพื่อให้ครอบคลุมลูกค้าได้อย่างหลากหลาย

2.  ผลิตภัณฑ์เครื่องใช้ในครัวเรือน

-   ตลาดต่างประเทศ มุ่งสู่การเป็นผู้นำโลก (World Leader) ทางด้านสินค้าเมลามีน

  อย่างยั่งยืน โดยให้ความสำคัญกับนวัตกรรม พร้อมกับการพัฒนาและขยายตลาดไปยังประเทศต่างๆ
  ทั่วทุกภูมิภาค

-   ตลาดภายในประเทศ พัฒนาตลาดให้เติบโตอย่างต่อเนื่อง รักษาและขยายส่วนแบ่งตลาด

  และเพิ่มอัตรากำไรอย่างมั่นคง

-   ขยายฐานการผลิต ไปสู่ประเทศที่มีศักยภาพทั้งในด้านการผลิตที่มีต้นทุนต่ำ และเอื้อ

  ต่อการขยายฐานลูกค้าและตลาดใหม่ โดยเฉพาะในประเทศอินเดีย

2.  ธุรกิจซื้อมาขายไป :

-   พัฒนาระบบการขายแบบหลายชั้น (MLM) ให้เป็นยุทธวิธีโดดเด่นทางด้านการตลาด
    เพื่อขยายขอบเขตทางธุรกิจและเพิ่มความหลากหลายของสินค้า

3.  เราจะให้ความสำคัญเป็นอันดับแรกในการพัฒนาความรู้
    และทักษะของบุคลากรของเราทุกคนทุกระดับอย่างสม่ำเสมอ เพื่อให้เป็นบุคลากรที่มีคุณค่า
    มีคุณภาพชีวิต เจริญเติบโตควบคู่ไปกับการเติบโตของธุรกิจ

4.  เราจะมุ่งมั่นในการสร้างนวัตกรรมให้เกิดขึ้นทั้งทางด้านการผลิต
    ด้านการตลาดและการให้บริการ เพื่อธุรกิจสามารถแข่งขันในระดับสากลได้

5.  เราจะร่วมกันสร้างวัฒนธรรมองค์กร ที่หล่อหลอมให้พนักงานมีน้ำหนึ่งใจเดียวกันทำงานเป็นทีม
    มีความรักในองค์กร และมีจิตสำนึกที่จะรับผิดชอบร่วมกัน

6.  เราจะมุ่งเน้นในการปรับปรุงคุณภาพสินค้า ลดต้นทุนการผลิต และส่งมอบสินค้าให้ตรงเวลา
    เพื่อสร้างความได้เปรียบในการแข่งขัน และรักษาความเป็นผู้นำตลาดของสินค้าหลักต่างๆ
    ของเราได้อย่างยั่งยืน

7.  เราจะใช้เทคโนโลยีสารสนเทศที่ทันสมัยมาสนับสนุนขั้นตอนการทำงานต่างๆ
    เพื่อให้เกิดความรวดเร็ว ถูกต้องแม่นยำ และเป็นปัจจุบันให้มากที่สุด